Gudmund Elvestad
Store norske leksikon,Kunst og estetikk,Metall- og smykkekunst
Gudmund Elvestad var en norsk gullsmed og industridesigner. Hans design innen både smykker og armaturer var minimalistisk og typisk for tidsperioden Scandinavian Design.
Han tok svennebrev både som gullsmed og sølvsmed foruten utdannelse fra Statens håndverks- og kunstindustriskole og Canbrook Academy of Art i Michigan i USA.Gudmund Elvestad var sjefdesigner hos J. Tostrup i 1960–1968. Samtidig hadde han eget designkontor (1960–1983). Der drev han med allsidige oppgaver innenfor industridesign for en lang rekke bedrifter, deriblant Sønnico & Co. I perioden 1966–1983 var Elvestad leder av metallavdelingen ved Statens håndverks- og kunstindustriskole. Etterpå overtok han stillingen som rektor inntil han i 1989 tiltrådte som professor i metallkunsthåndverk og form ved Konstfackskolan i Stockholm.Fra hans hånd foreligger altersølv og annet utstyr til en hel rekke kirker, hvorav to amerikanske, og også et titalls ordførerkjeder for norske kommuner. Les mer i Store norske leksikon Gudmund Elvestad i Norsk biografisk leksikon Gudmund Elvestad i Norsk kunstnerleksikon Eksterne lenker Gudmund Elvestad – lamper for Sønnico Litteratur Opstad, Jan-Lauritz (1983). Ny norsk gullsmedkunst, C. Huitfeldt Forlag